***Par LU iepirkuma***

***“IP telefonijas risinājuma piegāde”***

***(Iepirkuma identifikācijas numurs: LU 2015/5\_I\_ERAF)***

***nolikumu***

 Latvijas Universitātes iepirkumu komisija, atbildot uz ieinteresētā piegādātāja uzdotajiem jautājumiem, sniedz skaidrojumu par Latvijas Universitātes organizētā iepirkuma “IP telefonijas risinājuma piegāde” (id. Nr. LU 2015/5\_I\_ERAF) (turpmāk – Iepirkums) nolikuma 5.2.5.3.apakšpunktā (turpmāk – Nolikums) noteiktajām prasībām:

1. *Jautājums:*

“Ņemot vērā iepirkuma apjomu un tehnisko specifikāciju, kāds ir pamatojums pieprasītajam speciālistam ar CISA, CISM vai ekvivalenta sertifikāta līmeni? Kādus darbus papildus nolikuma sadaļā “Uzstādīšana” minētajiem Pasūtītājs ir plānojis uzdot veikt Pretendenta datu drošības speciālistam projekta realizācijas ietvaros atbilstoši viņa kompetencei un iegūtajam datu drošības sertifikāta līmenim?”

 *Iepirkuma komisijas atbilde:*

“Nolikuma 5.2.5.3.apakšpunktā ietvertā prasība par sertifikātu Informācijas sistēmu auditā, pārvaldībā (CISA, CISM vai ekvivalents) nepieciešama, lai gūtu pārliecību par piegādātāja spēju sniegt Pasūtītājam atbilstošas drošības pārvaldības funkcijas piedāvātā risinājuma izveidošanā, uzstādīšanas uzraudzībā, kontrolē un kopējā izveidotā risinājuma drošības novērtēšanā, atbilstoši Nolikumā noteiktajām uzstādīšanas prasībām arī pieslēgumu konfigurēšanā, kā arī esošā datu tīkla izmantošanā, konfigurēšanā un pārbaudē.”

1. *Jautājums:*

“Vai speciālists, kuram ir augstākā izglītība ekonomikā (nevis IT jomā), bet kurš atbilst pārējām šajā punktā norādītajām prasībām, t.i. ir pieredze kā drošības pārbaude veicējam/ projekta vadītājam vismaz 2 (divos) informācijas sistēmu drošības auditu/ pārbaužu projektos, kā arī sertifikāts Informācijas sistēmu auditā (CISA, CISM vai ekvivalents), tiks uzskatīts par atbilstošu nolikuma prasībām?”

*Iepirkuma komisijas atbilde:*

 “Nolikuma 5.2.5.punkts nosaka piesaistāmo speciālistu loku un minimālās kvalifikācijas prasības katram no tiem, paredzot, ka viens speciālists drīkst veikt ne vairāk kā divas no šajā punktā minētajām piesaistīto speciālistu lomām. Pretendentam ir jānodrošina visu 5.2.5.punktā noteikto prasību izpilde. Līdz ar to piedāvātais speciālists, kuram ir augstākā izglītība ekonomikā, kurš atbilst pārējām 5.2.5.3. apakšpunktā noteiktajām prasībām, bet neizpilda prasību par augstāko izglītību informācijas tehnoloģiju jomā, nevarēs nodrošināt Nolikuma 5.2.5.3. apakšpunktā noteikto prasību izpildi.”